b"\n_START_ARTICLE_\nRyan Day\n_START_SECTION_\nKari\xc3\xa9ra\n_START_PARAGRAPH_\n2004 - Kvalifikoval sa na Majstrovstv\xc3\xa1 sveta,kde viedol nad Johnom Higginsom 9-7 v z\xc3\xa1pase prv\xc3\xa9ho kola a dokonca sa stal prv\xc3\xbdm hr\xc3\xa1\xc4\x8dom hist\xc3\xb3rie, ktor\xc3\xbd zahral 3 century breaky v jeho prvom z\xc3\xa1pase v Crucibli, ale nakoniec prehral posledn\xc3\xa9 3 framy._NEWLINE_2005 - Dosiahol \xc5\xa1tvr\xc5\xa5fin\xc3\xa1le Welsh Open. Cestou porazil Aliho Cartera a Steva Davisa. Na konci tejto sez\xc3\xb3ny skon\xc4\x8dil ako 33. vo svetovom rebr\xc3\xad\xc4\x8dku._NEWLINE_2006 - Na Majstrovstv\xc3\xa1ch sveta porazil v prvom kole Joa Perryho 10-3 a v druhom kole viedol nad O'Sullivanom 9-7, no nakoniec prehral 13-10, \xc4\x8do malo za n\xc3\xa1sledok, \xc5\xbee tesne minul posun v rebr\xc3\xad\xc4\x8dku do top 16._NEWLINE_2006/2007 - Dovtedy naj\xc3\xbaspe\xc5\xa1nej\xc5\xa1ia sez\xc3\xb3na jeho kari\xc3\xa9ry. V roku 2006 sa dostal do \xc5\xa1tvr\xc5\xa5fin\xc3\xa1le na Northern Ireland Trophy a v nasleduj\xc3\xbacom roku do fin\xc3\xa1le Malta Cup, kde prehral so Shaunom Murphym 4-9. Na konci sez\xc3\xb3ny skon\xc4\x8dil na poz\xc3\xadcii 16 vo svetovom rebr\xc3\xad\xc4\x8dku._NEWLINE_2007/2008 - Na Shanghai Masters sa dostal do fin\xc3\xa1le, kde viedol nad Dominicom Dalom 6-2 v popolud\xc5\x88aj\xc5\xa1ej \xc4\x8dasti z\xc3\xa1pasu, no nakoniec prehral 10-6. V \xc4\x8fal\xc5\xa1\xc3\xadch troch turnajoch vypadol v\xc5\xbedy v druhom kole. A\xc5\xbe na China Open dosiahol semifin\xc3\xa1le, potom \xc4\x8do porazil Matthewa Stevensa, Kena Dohertyho a Marka Williamsa, no nakoniec bol porazen\xc3\xbd Stephenom Maguirom 5-6. Na Majstrovstv\xc3\xa1ch sveta sa po prv\xc3\xbdkr\xc3\xa1t vo svojej kari\xc3\xa9re dostal do \xc5\xa1tvr\xc5\xa5fin\xc3\xa1le, kde prehral so Stephenom Hendrym 13-7. Sez\xc3\xb3nu dokon\xc4\x8dil na 8.mieste v rebr\xc3\xad\xc4\x8dku_NEWLINE_2008/2009 - Dosiahol fin\xc3\xa1le Grand Prix, kde prehral s Johnom Higginsom. Potom v\xc5\xa1ak prehral v prvom kole UK Championship s Matthewom Stevensom. Op\xc3\xa4\xc5\xa5 sa dostal do \xc5\xa1tvr\xc5\xa5fin\xc3\xa1le Majstrovstiev sveta, kde ho porazil Mark Allen 13-11. V rebr\xc3\xad\xc4\x8dku sa posunul o 2 miesta vy\xc5\xa1\xc5\xa1ie a skon\xc4\x8dil 6., \xc4\x8d\xc3\xadm sa stal najvy\xc5\xa1\xc5\xa1ie umiestnen\xc3\xbdm hr\xc3\xa1\xc4\x8dom bez v\xc3\xbdhry v bodovanom turnaji.\n_START_SECTION_\nOsobn\xc3\xbd \xc5\xbeivot\n_START_PARAGRAPH_\nRyan m\xc3\xa1 man\xc5\xbeelku Lynsey, s ktorou sa o\xc5\xbeenil v lete 2008. Zosob\xc3\xa1\xc5\xa1en\xc3\xad boli vo Walese a medov\xc3\xa9 t\xc3\xbd\xc5\xbedne str\xc3\xa1vili na Kr\xc3\xa9te. Maj\xc3\xba spolu dc\xc3\xa9ru Francescu, ktor\xc3\xa1 sa narodila v roku 2006."